**T Á J É K O Z T A T Ó**

**A Lehetőség a Kitörésre Alapítvány által nyújtandó szolgáltatások igénybevételéről**

A Lehetőség a Kitörésre Alapítvány (a továbbiakban: Alapítvány) Alapító Okirata szerinti célja többek közt a sajátos nevelési igényű és hátrányos helyzetű gyermekek sportolásának elősegítése, fejlesztése és támogatása. Az Alapítvány a sport társadalmilag hasznos céljainak megvalósítása érdekében elősegíti az egészséges életmód és a szabadidősport gyakorlása feltételeinek megteremtését.

A jelen támogatási irányelvek biztosítják az alapítvány által nyújtott támogatások Alapító Okiratnak megfelelő célú, nyilvános áttekinthető, időben ütemezett odaítélését.

Az Alapítvány által nyújtandó támogatások igénybevételének érdekében:

beérkező kérelmek alapján:

18 év alatti,magyar állampolgárságú és Magyarországon élő hátrányos helyzetű, sajátos nevelési igényű (SNI) és koraszülött gyermekek (képviseletükben jogszerűen eljáró nagykorú személy(ek) útján). Az Alapítvány által erre rendszeresített formanyomtatványon.

A támogatás formája különösen:

* Egyéni TSMT terápián való részvétel 6 hónapon át a Tündérvirág Mozgás Kuckóban (1033 Bp. Harang u 4.) díjmentesen
* Csoportos TSMT és csoportos mozgásfejlesztő tornán való részvétel hetente egy alkalommal 6 hónapon át a Tündérvirág Mozgás Kuckóban tartott foglalkozásokon díjmentesen

A támogatási igényeket az év során folyamatosan, az Alapítvány elnökének címezve – postai úton, vagy elektronikus levél (e-mail) útján – lehet benyújtani. A támogatási irányelvek szerinti kérelmeket a magánszemélyek a csatolt, kitöltött , aláírt „Támogatást Igénylő Adatlap” formanyomtatvánnyal tudják benyújtani.

 Az Alapítvány Kuratóriuma